Tehvandi spordikeskus
Tehvandi spordikeskus on spordikeskus Otepää vallas Nüpli külas Otepää linna piiril. Üks spordikeskuse osa on Tehvandi staadion. Seal toimusid 2011. aasta juunioride ja kuni 23-aastaste põhja suusaalade maailmameistrivõistlused, mis oli läbi aegade suurim Eestis peetud tippspordisündmus. Osales 700 sportlast 38 riigist. Tehvandi staadioni hoones asub Otepää talispordimuuseum.